stanford-oval/wikipedia huggingface dataset:
คิงส์ตัน (ประเทศจาเมกา)

| คิงส์ตัน |
| --- | --- |
เมืองหลวง
คิงส์ตันใน ค.ศ. 2004
คำขวัญ: A city which hath foundations
คิงส์ตันที่ตั้งของคิงส์ตันในประเทศจาเมกา
พิกัด: 17°58′17″N 76°47′35″W﻿ / ﻿17.97139°N 76.79306°W﻿ / 17.97139; -76.79306
ประเทศ: จาเมกา
เทศมณฑล: เซอร์รีย์
แพริช: คิงส์ตัน เซนต์แอนดรูว์
ก่อตั้ง: ค.ศ. 1692
การปกครอง
 • นายกเทศมนตรี: Delroy Williams
พื้นที่
 • Parish: 480 ตร.กม. (190 ตร.ไมล์)
ความสูง: 9 เมตร (30 ฟุต)
ประชากร (2011)
 • Parish: 662,435 คน
 • รวมปริมณฑล: 1,190,000 คน
เขตเวลา: UTC−5 (EST)
คิงส์ตัน (อังกฤษ: Kingston) เป็นเมืองหลวงและเมืองที่ใหญ่ที่ของประเทศจาเมกา ตั้งอยู่ทางตะวันออกเฉียงใต้ของประเทศ คิงสตันมีประชากรประมาณ 651,880 คน ความหนาแน่นประมาณ 980 คน/ตร.กม. กรุงคิงส์ตันตั้งอยู่ใกล้กับท่าอากาศยานนานาชาตินอร์แมน แมนลีย์ (Norman Manley International Airport) ซึ่งตั้งอยู่อีกเกาะหนึ่ง
แหล่งข้อมูลอื่น

Kingston & St Andrew Corporation website
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2  เวิลด์แคต 
ประจำชาติ:  สเปน  ฝรั่งเศส 2  BnF data 2  เยอรมนี  อิสราเอล  สหรัฐ  สวีเดน 
อื่น ๆ:  NARA  IdRef
คิกสตาตส์

"คิกสตาตส์" (อังกฤษ: Kickstarts) เป็นเพลงของแร็ปเปอร์ชาวอังกฤษ เอกแซมเพิล เป็นซิงเกิลที่ 3 จากอัลบั้มชุดที่ 2 ของเอกแซมเพิล ที่ชื่อชุด Won't Go Quietly เพลงนี้เริ่มให้ดาวน์โหลดเมื่อวันที่ 13 มิถุนายน ค.ศ. 2010 และออกเป็นซิงเกิลแผ่น เมื่อวันที่ 14 มิถุนายน ค.ศ. 2010 เพลงนี้ได้รับความช่วยเหลือจากนักดนตรีแนวดรัมแอนด์เบส ที่ชื่อ ซับโฟกัส
รายชื่อเพลง

Digital download
| ลำดับ | ชื่อเพลง | ยาว |
| --- | --- | --- |
| 1. | "Kickstarts (Radio Edition)" | 3:01 |
| 2. | "Kickstarts (Extended Mix)" | 5:31 |
| 3. | "Kickstarts (Wideboys Stadium Mix)" | 6:32 |
| 4. | "Kickstarts (Afrojack Remix)" | 6:31 |
| 5. | "Kickstarts (Fenech Soler Remix)" | 5:45 |
อันดับเพลง

"คิกสตาตส์" เข้าชาร์ตไอริชซิงเกิลส์ชาร์ต ที่อันดับ 8 เมื่อวันที่ 8 มิถุนายน ค.ศ. 2010 ถือเป็นซิงเกิลที่ประสบความสำเร็จของเขาในไอร์แลนด์ ถัดจากเพลง "Won't Go Quietly"  ที่ติดอันดับสูงสุดที่อันดับ 36 เมื่อเดือนมกราคม 2010 เช่นเดียวกับในสหราชอาณาจักรที่ประสบความสำเร็จบน ยูเคซิงเกิลส์ชาร์ต เข้าชาร์ตสัปดาห์แรกที่อันดับ 3 ชนะซิงเกิลก่อนหน้านี้ที่สูงสุดที่อันดับ 6 แต่ทั้ง 2 เพลงก็ติดอันดับ 1 บนยูเคแดนซ์ชาร์ตและยูเคอินดี้ชาร์ต ซิงเกิลนี้ยังขึ้นอันดับสูงสุดที่อันดับ 11 บนยูโรเปียนฮอต 100 ซิงเกิ้ส์ชาร์ต
| ชาร์ต (2010) | อันดับสูงสุด |
| --- | --- |
European Hot 100 Singles: 11
Ireland (IRMA): 8
UK Singles (OCC): 3
UK Dance (OCC): 1
UK Indie (OCC): 1
คิต แฮริงตัน

| คิต แฮริงตัน |
| --- | --- |
แฮริงตันในปี 2018
เกิด: Christopher Catesby Harington  (1986-12-26) 26 ธันวาคม ค.ศ. 1986 (37 ปี) ลอนดอน อังกฤษ
อาชีพ: นักแสดง
ปีปฏิบัติงาน: 2008-ปัจจุบัน
คู่สมรส: Rose Leslie (แต่ง 2018)
คริสโตเฟอร์ เคเทสบี "คิต" แฮริงตัน (อังกฤษ: Christopher Catesby "Kit" Harington) เกิดวันที่ 26 ธันวาคม ค.ศ. 1986 เป็นนักแสดงชาวอังกฤษ เขารับบทอัลเบิร์ต ในละครเวที War Horse  และรับบท จอน สโนว์ ในซีรีส์ทางช่องเอชบีโอเรื่อง Game of Thrones
คำสั่งปล่อย (มิเล)

| คำสั่งปล่อย |
| --- | --- |

ศิลปิน: จอห์น เอเวอเรตต์ มิเล
ปี: ค.ศ. 1853
ประเภท: จิตรกรรม
คำสั่งปล่อย, 1746 (อังกฤษ: The Order of Release, 1746) เป็นจิตรกรรมที่เขียนโดยจอห์น เอเวอเรตต์ มิเลจิตรกรสมัยพรีราฟาเอลไลท์ชาวอังกฤษ
“คำสั่งปล่อย” ตั้งแสดงครั้งแรกในปี ค.ศ. 1853 เป็นภาพแรกที่มิเลเริ่มทิ้งการเขียนที่เต็มไปด้วยรายละเอียดแบบพรีราฟาเอลไลท์เช่นงานสมัยแรกๆ อีกสิ่งหนึ่งที่น่าสังเกตคือเป็นภาพที่เอฟฟี เกรย์ (Effie Gray) ยืนเป็นแบบให้
ภาพเขียนเป็นภาพของภรรยาของนายทหารผู้ก่อการชาวสกอตผู้ถูกจำขังหลังจากการก่อความไม่สงบของจาโคไบท์ ใน ค.ศ. 1745 ที่กลับมาพร้อมกับใบสั่งปล่อย ภรรยาในภาพอุ้มลูกแสดงใบสั่งปล่อยให้ทหารอีกผู้หนึ่งดูให้ขณะที่สามีกอดเธออยู่
หนังสือพิมพ์ “Illustrated London News” สรรเสริญภาพนี้และบรรยายว่า:
ฉากหลังที่มืดและไม่มีรายละเอียดแตกต่างไปจากงานเขียนที่เต็มไปด้วยรายละเอียดในยุคแรกของการเขียนของมิเลเช่นงาน “โอฟิเลีย” แต่การแสดงความสัมพันธ์ที่ตึงเครียดในฉากประวัติศาสตร์ยังคงเป็นแนวหัวเรื่องเดียวกับภาพ “อูเกอโนท์” และ “ซ่อนศัตรู, 1651”
ขณะที่เขียนภาพนี้มิเลก็ตกหลุมรักเอฟฟีภรรยาของผู้สนับสนุนคนสำคัญและนักวิจารณ์ศิลปะจอห์น รัสคิน การศึกษาภาพเขียนพบภาพวาดหัวของเอฟฟีด้านหนึ่งและภาพผู้ชายคุกเข่าอย่างยอมอีกด้านหนึ่งและคำเขียนว่า “ยอมรับ” ชื่อภาพเขียนนำไปเป็นชื่อหนังสือ “คำสั่งปล่อย” โดยวิลเลียม มิลเบิร์น เจมส์ (William Milbourne James) เกี่ยวกับรักสามเส้าและรายการวิทยุในปี ค.ศ. 1998 นอกจากนั้นก็ยังทำเป็นละครเวทีในเรื่อง “มิสเตอร์รัสคิน” โดยคิม มอร์ริสเซย์ (Kim Morrissey) ในปี ค.ศ. 2003
ดูเพิ่ม

จอห์น เอเวอเรตต์ มิเล
แหล่งข้อมูลอื่น

คำสั่งปล่อยที่ The Victorian Web
| ด ค กจิตรกรรม โดยจอห์น เอเวอเรตต์ มิเล |
| --- | --- |
 อิซาเบลลา (ค.ศ. 1849)  พระเยซูในโรงช่างของพ่อ (ค.ศ. 1850)  มาเรียนนา (ค.ศ. 1851)  ซ่อนศัตรู, ค.ศ. 1651 (ค.ศ. 1651)  โอฟีเลีย (ค.ศ. 1851–1852)  อูกโน (ค.ศ. 1852)  คำสั่งปล่อย (ค.ศ. 1853)  ความช่วยเหลือ (ค.ศ. 1855)  ใบไม้ร่วง (ค.ศ. 1856)  เด็กหญิงตาบอด (ค.ศ. 1856)  ศึกสงบ (ค.ศ. 1856)  ความฝันของอดีต: เซอร์อิสซุมบราที่ลำธารตื้น (ค.ศ. 1857)  นายทหารแบล็กบรันสวิก (ค.ศ. 1860)  เอสเธอร์ (ค.ศ. 1865)  วาเนสซา (ค.ศ. 1868)  วัยเด็กของรอลี (ค.ศ. 1871)  ชัยชนะ (ค.ศ. 1871)  ฟองสบู่ (ค.ศ. 1886) 
 จิตรกรที่มีบทความเกี่ยวกับภาพเขียน  จิตรกรรมแบบก่อนราฟาเอล  จิตรกรรมแบ่งตามยุค  จิตรกรรมแบ่งตามคริสต์ทศวรรษ  จิตรกรรมแบ่งตามประเภท  จิตรกรรมแบ่งตามหัวเรื่อง 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
คำสัตย์ปฏิญาณเข้ารับตำแหน่งของประธานาธิบดีสหรัฐ

จอห์น รอเบิตส์ ประธานศาลสูงสุด เป็นผู้กล่าวนำคำสัตย์ปฏิญาณเข้ารับตำแหน่งของโจ ไบเดิน เมื่อวันที่ 20 มกราคม ค.ศ. 2021
คำสัตย์ปฏิญาณเข้ารับตำแหน่งของประธานาธิบดีสหรัฐ (อังกฤษ: oath of office of the President of the United States) เป็นคำสัตย์ปฏิญาณหรือคำยืนยันที่ประธานาธิบดีสหรัฐกล่าวไว้หลังจากรับตำแหน่งประธานาธิบดี แต่ยังไม่ปฏิบัติหน้าที่ใด ๆ ถ้อยคำของคำสัตย์ปฏิญาณระบุไว้ในหมวด 2 มาตรา 1 ข้อ 8 ของรัฐธรรมนูญสหรัฐ
หนึ่งในสองของข้อ คำสัตย์ปฏิญาณหรือคำยืนยัน ที่จริงแล้วเป็นเพียงการระบุคำที่ต้องพูด แต่หมวด 6 ข้อ 3 ต้องการให้บุคคลที่ระบุไว้ในนั้น "ผูกมัดโดยคำสัตย์ปฏิญาณหรือคำยืนยันเพื่อสนับสนุนรัฐธรรมนูญนี้" ในทางตรงกันข้าม คำสัตย์ปฏิญาณต้องการมากกว่าคำสาบานทั่วไปและความจงรักภักดี ข้อนี้ทำให้ประธานาธิบดีคนใหม่ต้องสาบานหรือยืนยันว่าเขา "จะพยายามอย่างสุดความสามารถเพื่อปกปักรักษา คุ้มครอง และปกป้องรัฐธรรมนูญสหรัฐ"
ข้อความ

ก่อนที่จะเข้าสู่การรับตำแหน่ง เขาจะต้องทำตามคำสัตย์ปฏิญาณหรือคำยืนยันต่อไปนี้:
—"ข้าพเจ้า (ชื่อ) ขอให้คำสาบาน (หรือยืนยัน) อย่างจริงจังว่า จะปฏิบัติหน้าที่ในตำแหน่งประธานาธิบดีสหรัฐอย่างซื่อสัตย์ และจะพยายามอย่างสุดความสามารถเพื่อปกปักรักษา คุ้มครอง และปกป้องรัฐธรรมนูญสหรัฐ [ขอพระเจ้าทรงโปรด]"
การใช้คัมภีร์ไบเบิล

ตามแบบแผนนั้น ประธานาธิบดียกมือขวาขึ้นแล้ววางมือซ้ายไว้บนคัมภีร์ไบเบิลหรือหนังสืออื่น ๆ ขณะกล่าวคำสัตย์ปฏิญาณเข้ารับตำแหน่ง ใน ค.ศ. 1789 จอร์จ วอชิงตันกล่าวคำสัตย์ปฏิญาณเข้ารับตำแหน่งกับแท่นบูชาพระคัมภีร์ที่ยืมมาจาก
เซนต์จอห์นลอดจ์เลขที่ 1ในนิวยอร์ก และเขาจูบพระคัมภีร์หลังจากนั้น ประธานาธิบดีต่อจากนั้นและรวมถึง แฮร์รี เอส. ทรูแมน ได้ปฏิบัติตามด้วย ดไวต์ ดี. ไอเซนฮาวร์ เป็นผู้สิ้นสุดประเพณีนี้ใน ค.ศ. 1953 เมื่อเขากล่าวคำอธิษฐานแทนที่จะจูบพระคัมภีร์
ธีโอดอร์ รูสเวลต์ ไม่ได้ใช้พระคัมภีร์ในการกล่าวคำสัตย์ปฏิญาณ เมื่อ ค.ศ. 1901 ทั้งจอห์น ควินซี แอดัมส์ และแฟรงกลิน เพียร์ซ สาบานด้วยหนังสือกฎหมายด้วยความตั้งใจที่จะสาบานต่อรัฐธรรมนูญ ลินดอน บี. จอห์นสัน สาบานด้วยตำราสวดมนต์ของโรมันคาทอลิกบนแอร์ฟอร์ซวัน แฮร์รี ทรูแมน, ดไวต์ ไอเซนฮาวร์ , ริชาร์ด นิกสัน, จอร์จ เอช. ดับเบิลยู. บุช, บารัก โอบามา และดอนัลด์ ทรัมป์ แต่ละคนสาบานด้วยพระคัมภีร์สองเล่ม
แหล่งข้อมูลอื่น

Forrest Church, Ph.D., "Did George Washington Say 'So Help Me God'?"
วิดีโอ ที่ยูทูบ Video of inaugurations from Franklin D. Roosevelt – Barack H. Obama
คิงแมนรีฟ

แผนที่คิงแมนรีฟ
แผนที่คิงแมนรีฟในสหรัฐ​
คิงแมนรีฟ (อังกฤษ: Kingman Reef) เป็นหมู่เกาะในมหาสมุทรแปซิฟิกตอนเหนือ อยู่ระหว่างอเมริกันซามัวและรัฐฮาวาย มีพื้นที่ทั้งหมด 1 ตารางกิโลเมตร บนเกาะมีทรัพยากรธรรมชาติที่สำคัญคือสัตว์น้ำ คิงแมนรีฟเป็นแนวปะการังขนาดเล็ก จึงเป็นเกาะที่ไม่มีคนอาศัยอยู่แน่นอนและไม่มีกิจกรรมทางเศรษฐกิจ
| ด ค ก เขตทางการเมืองของสหรัฐ |
| --- | --- |
รัฐ:  คอนเนทิคัต  เคนทักกี  แคนซัส  แคลิฟอร์เนีย  โคโลราโด  จอร์เจีย  เซาท์แคโรไลนา  เซาท์ดาโคตา  เดลาแวร์  เท็กซัส  เทนเนสซี  นอร์ทแคโรไลนา  นอร์ทดาโคตา  นิวเจอร์ซีย์  นิวเม็กซิโก  นิวยอร์ก  นิวแฮมป์เชอร์  เนแบรสกา  เนวาดา  เพนซิลเวเนีย  ฟลอริดา  มอนแทนา  มิชิแกน  มินนิโซตา  มิสซิสซิปปี  มิสซูรี  เมน  แมริแลนด์  แมสซาชูเซตส์  ยูทาห์  โรดไอแลนด์  ลุยเซียนา  วอชิงตัน  วิสคอนซิน  เวสต์เวอร์จิเนีย  เวอร์จิเนีย  เวอร์มอนต์  ไวโอมิง  ออริกอน  อะแลสกา  อาร์คันซอ  อินดีแอนา  อิลลินอย  แอริโซนา  แอละแบมา  โอคลาโฮมา  โอไฮโอ  ไอดาโฮ  ไอโอวา  ฮาวาย 
เขตที่ตั้งรัฐบาลของสหพันธ์:  วอชิงตัน ดี.ซี. 
พื้นที่เกาะ:  กวม  ปวยร์โตรีโก  หมู่เกาะนอร์เทิร์นมาเรียนา  หมู่เกาะเวอร์จินของสหรัฐ  อเมริกันซามัว 
เกาะเล็กรอบนอก:  เกาะจาร์วิส  เกาะนาแวสซา  เกาะเบเกอร์  เกาะเวก  เกาะฮาวแลนด์  คิงแมนรีฟ  จอห์นสตันอะทอลล์  แพลไมราอะทอลล์  มิดเวย์อะทอลล์ 
เขตสงวนอินเดียน: รายชื่อเขตสงวนอินเดียน
คำสั่งทั่วไปหมายเลข 1

คำสั่งทั่วไปหมายเลข 1 (อังกฤษ: General Order No. 1) เป็นคำสั่งสำหรับการยอมจำนนของญี่ปุ่นที่เตรียมการโดยคณะเสนาธิการร่วมสหรัฐและยอมรับโดยประธานาธิบดีแฮร์รี ทรูแมนในวันที่ 17 สิงหาคม ค.ศ. 1945.
หลังการยอมจำนนของญี่ปุ่นแล้ว พลเอกดักลาส แมกอาเธอร์ตีพิมพ์คำสั่งนี้ให้ตัวแทนจากจักรวรรดิญี่ปุ่น และต่อมาสำนักงานใหญ่ของจักรวรรดิตีพิมพ์คำสั่งให้กองทัพจักรวรรดิญี่ปุ่นในวันที่ 2 กันยายน ค.ศ. 1945 คำสั่งนี้แนะนำให้กองทัพญี่ปุ่นยอมจำนนต่อผู้บัญชาการฝ่ายสัมพันธมิตร เปิดเผยการปรับใช้ทางทหารในปัจจุบันทั้งหมด และเก็บรักษาอุปกรณ์ทางทหารสำหรับการลดกำลังรบในภายหลัง โดยได้เน้นถึงการยึดครองญี่ปุ่นและพื้นที่ที่ควบคุมโดยญี่ปุ่นโดยกองทัพฝ่ายสัมพันธมิตร
รายงานตามส่วนที่ 1 ย่อหน้า (b) และ (e) ตามลำดับ คำสั่งนี้มีผลที่จะนำไปสู่การแบ่งเกาหลีที่เส้นขนานที่ 38 โดยบริเวณเหนือเส้นนี้จะถูกยกให้ผู้บัญชาการทหารในกองทัพโซเวียตที่ตะวันออกไกล และบริเวณใต้เส้นนี้จะถูกยกให้ผู้บัญชาการทหาร กองทัพสหรัฐในแถบแปซิฟิก
ดูเพิ่ม

ปฏิญญาไคโร (27 พฤศจิกายน ค.ศ. 1943)
ปฏิญญาพ็อทซ์ดัม (26 กรกฎาคม ค.ศ. 1945)
วันประกาศอิสรภาพแห่งชาติของเกาหลี (15 สิงหาคม ค.ศ. 1945)
ตราสารยอมจำนนของญี่ปุ่น (2 กันยายน ค.ศ. 1945)
วันรำลึกการคืนสู่ประเทศ (25 ตุลาคม ค.ศ. 1945)
สนธิสัญญาซานฟรานซิสโก (8 กันยายน ค.ศ. 1951)
บรรณานุกรม

United States Department of State (1945). "Foreign relations of the United States : diplomatic papers, 1945. The British Commonwealth, the Far East". Foreign Relations of the United States (FRUS). United States Government Printing Office. pp. 635–639.
แหล่งข้อมูลอื่น

GENERAL ORDER NO.I(ในภาษาอังกฤษและญี่ปุ่น)Ministry of Foreign Affairs of Japan
SCAPIN-1: GENERAL ORDER NO. 1 (DIRECTIVE NO. 1), OFFICE OF THE SUPREME COMMANDER FOR THE ALLIED POWERS 1945/09/02 (ในภาษาอังกฤษและญี่ปุ่น), Scap Directives to the Imperial Japanese Government Volume 1
END OF EMPIRE: General Order No.1[ลิงก์เสีย]
คิงส์ออฟลีออน

| คิงส์ออฟลีออน |
| --- | --- |

ข้อมูลพื้นฐาน
ที่เกิด: โคลัมเบีย ,เทนเนซซี ,สหรัฐอเมริกา
แนวเพลง: อัลเทอร์เนทีฟร็อก   เซาเทิร์นร็อก   การาจร็อก   อินดี้ร็อก
ช่วงปี: 2000 – ปัจจุบัน
ค่ายเพลง: Sony BMG, RCA, Columbia

สมาชิก: Nathan Followill Caleb Followill Jared Followill Matthew Followill

เว็บไซต์: kingsofleon.com
คิงส์ออฟลีออน (อังกฤษ: Kings of Leon) เป็นวงร็อกจากเทนเนสซี สหรัฐอเมริกา ที่ประกอบด้วยสมาชิกสามพี่น้องและลูกพี่ลูกน้อง ชื่อวงมาจากปู่ของพวกเขา ที่ชื่อ "ลีออน" วงประกอบไปด้วย Caleb, Matthew, Jared และ Nathan Followill ส่วนแนวดนตรีของเป็นส่วนผสมของเซาเทิร์นร็อก การาจร็อก ฮาร์ดร็อก และบลูส์
พวกเขาออกผลงานครั้งแรกคืออีพีชุด The Holy Roller Novocaine ในปี 2003 ซึ่ง 4 เพลงจาก 5 ต่อมาอยู่ในอัลบั้มชุดแรก Youth and Young Manhood และมีเพลง "California Waiting" และ "Wasted Time" นำมาทำใหม่ ต่อมาออกผลงานอัลบั้มที่ 2 ชุด Aha Shake Heartbreak ในสหราชอาณาจักรเมื่อเดือนตุลาคม 2004 ส่วนในสหรัฐอเมริกาเมื่อกุมภาพันธ์ 2005
อัลบั้มที่ 3 Because of the Times เปิดตัวที่อันดับหนึ่งในสหราชอาณาจักร และ ไอร์แลนด์ ติดอันดับ 25 ในสหรัฐอเมริกา
ผลงานอัลบั้มชุดที่ 4 Only By The Night อัลบั้มชุดนี้อัดที่สตูดิโอที่มีชื่อเสียง ในสตูดิโอ Blackbird ที่เมือง Nashville, Tennessee และได้ร่วมงานกับ โปรดิวเซอร์ชั้นนำอย่าง Angelo Petraglia และ Jacquire มีซิงเกิลอันดับ 1 ในสหราชอาณาจักรอย่างเพลง “Sex On Fire”
ผลงานอัลบั้ม

Youth and Young Manhood (2003)
Aha Shake Heartbreak (2004)
Because of the Times (2007)
Only by the Night (2008)
Come Around Sundown (2010)
Mechanical Bull (2013)
"wall" (2016)
When You See Yourself (2021)
Can We Please Have Fun (2024)
คิด ร็อก

| คิด ร็อก |
| --- | --- |
คิด ร็อกในเดือนเมษายน 2017
ข้อมูลพื้นฐาน
ชื่อเกิด: โรเบิร์ต เจมส์ ริตชีย์
เกิด:  (1971-01-17) มกราคม 17, 1971 (53 ปี) Romeo, Michigan, USA
แนวเพลง: แร็ปร็อก, แร็ปเมทัล, ฮาร์ดร็อก, คันทรีร็อก, เซาเทิร์นร็อก, ฮิปฮอป
อาชีพ: นักดนตรี, นักร้อง-นักแต่งเพลง, นักแสดง
ช่วงปี: 1990–ปัจจุบัน
ค่ายเพลง: Atlantic, Jive, Top Dog, Continuum Records

เว็บไซต์: www.KidRock.com
โรเบิร์ต เจมส์ ริตชีย์ (อังกฤษ: Robert James Ritchie) เกิดเมื่อวันที่ 17 มกราคม ค.ศ. 1971 หรือเป็นที่รู้จักในชื่อ คิด ร็อก (อังกฤษ: Kid Rock) เป็นแร็ปเปอร์ที่ผันตัวมาเป็นนักร้อง-นักแต่งเพลง เคยได้รับการเสนอชื่อเข้าชิงรางวัลแกรมมี่ 5 ครั้ง คิดร็อกเป็นที่รู้จักในเรื่องบุคลิกที่แปลกประหลาด และผลงานเพลงที่นำแร็ปเข้ามาผสมกับเฮฟวีเมทัล, บลูส์ร็อก, เซาเทิร์นร็อก, ฟังก์ และดนตรีคันทรี
คิด ร็อก ออกผลงานสตูดิโออัลบั้มมาหลายชุด แต่ไม่เป็นที่รู้จักมาก จนผลงานในปี 1998 กับชุด Devil Without a Cause ภายใต้สังกัดแอตแลนติกเรคอร์ด ที่ขายได้กว่า 11 ล้านชุด มีเพลงฮิตในอัลบั้มอย่าง "Bawitdaba", "Cowboy, " และ "Only God Knows Why" ในปี 2000 เขาออกผลงานชุด The History of Rock ที่เป็นอัลบั้มเพลงรวมเพลงรีมิกซ์และเพลงสำเนาบันทึกเสียงใหม่จากผลงานอัลบั้มก่อน มีซิงเกิลอย่าง "American Bad Ass" ในปี 2001 เขาออกผลงานชุด Cocky ซึ่งมีเพลงในลักษณะคันทรีอย่าง "Picture" ร่วมกับเชอรีล โครว์ ที่มียอดขายระดับแผ่นเสียงทองคำสำหรับซิงเกิล และทำให้อัลบั้มนี้มียอดขายกว่า 5 ล้านชุด ต่อมาเขาออกผลงานในชื่อตัวเองในปี 2003 แต่ไม่ประสบความสำเร็จในชาร์ต เขาออกผลงานชุด Live Trucker ในปี 2006 ซึ่งเป็นอัลบั้มรวมเพลงฮิตแสดงสด ในปี 2008 ออกผลงานชุด Rock N Roll Jesus ซึ่งมีเพลงดังอย่าง "All Summer Long" ถือเป็นเพลงฮิตเพลงแรกที่ขึ้นอันดับ 1 ทั่วโลก ขึ้นอันดับ 1 กว่า 8 ประเทศในยุโรปและออสเตรเลีย
คิด ร็อก ได้รับการเสนอชื่อจาก WWE ให้เข้าสู่หอเกียรติยศดับเบิลยูดับเบิลยูอีประจำปี 2018
คิงปาล์ม

| คิงปาล์ม |
| --- | --- |

สถานะการอนุรักษ์
Not evaluated (IUCN 3.1)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Archontophoenix
สปีชีส์:: A.  alexandrae
ชื่อทวินาม
Archontophoenix alexandrae (F.Muell.) H.Wendl. & Drude

คิงปาล์ม (อังกฤษ: king palm, Alexander Palm, Alexandra Palm; ชื่อวิทยาศาสตร์: Archontophoenix alexandrae) เป็นพืชในวงศ์ปาล์ม (Arecaceae) มีถิ่นกำเนิดทางตอนเหนือของรัฐควีนส์แลนด์ ประเทศออสเตรเลีย และพบได้ทั่วไปในรัฐฮาวาย นิยมปลูกเป็นไม้ประดับ
คิงปาล์มเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 10-15 เซนติเมตร คอต้นสีเขียวเด่นชัด ใบรูปขนนก ทางใบยาว 2.5 เมตร ใต้ใบมีนวลสีขาว ช่อดอกแยกเพศอยู่ร่วมตัว ออกใต้คอ ยาว 60 เซนติเมตร สีขาวนวล ติดผลจำนวนมาก ผลกลม ขนาด 1 เซนติเมตร เมื่อสุกมีสีแดง
ระเบียงภาพ

คิงปาล์ม
ช่อดอก
ต้นติดผล
ผล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คิงปาล์ม
ข้อมูลที่เกี่ยวข้องกับ Archontophoenix alexandrae ที่วิกิสปีชีส์
Archontophoenix alexandrae - Palmpedia
Alexandra palm | Weed Identification – Brisbane City Council เก็บถาวร 2015-03-11 ที่ เวย์แบ็กแมชชีน
คำประกาศพิลนิทซ์

การประชุมที่ปราสาทพิลนิทซ์ใน ค.ศ. 1791. ภาพวาดสีน้ำมันโดย J. H. Schmidt, ค.ศ. 1791.
คำประกาศพิลนิทซ์ (อังกฤษ: Declaration of Pillnitz) เป็นคำแถลงการณ์ห้าประโยค ซึ่งพระเจ้าฟรีดริช วิลเฮ็ล์มที่ 2 แห่งปรัสเซีย และจักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์จากราชวงศ์ฮาพส์บวร์ค ผู้เป็นพระเชษฐาของพระนางมารี อ็องตัวแน็ต ทรงออกเมื่อวันที่ 27 สิงหาคม ค.ศ. 1791 ณ ปราสาทพิลนิทซ์ ใกล้เมืองเดรสเดิน (แซกโซนี) โดยประกาศว่า ปรัสเซียกับจักรวรรดิโรมันจะร่วมกันสนับสนุนพระเจ้าหลุยส์ที่ 16 แห่งฝรั่งเศส ต่อต้านการปฏิวัติฝรั่งเศส
ภูมิหลัง

ตั้งแต่เกิดการปฏิวัติฝรั่งเศส ค.ศ. 1789 เป็นต้นมา จักรพรรดิเลโอพ็อลท์ที่ 2 ทรงเป็นกังวลขึ้นเรื่อย ๆ ถึงความปลอดภัยของพระนางมารี อ็องตัวแน็ต ผู้เป็นพระขนิษฐา รวมถึงครอบครัวของพระนาง แต่ก็ทรงรู้สึกว่า การเข้าแทรกแซงอย่างใด ๆ ในกิจการของประเทศฝรั่งเศสนั้น มีแต่จะทำให้พวกเขาเป็นอันตรายมากขึ้น ขณะเดียวกัน ชนชั้นสูงชาวฝรั่งเศสหลายคนก็พากันหลบหนีออกจากประเทศไปอาศัยอยู่ในเพื่อนบ้าน แพร่กระจายความหวาดกลัวการปฏิวัติไปทั่ว และปลุกเร้าให้ต่างชาติช่วยกันหนุนพระเจ้าหลุยส์ที่ 16 ครั้นพระเจ้าหลุยส์ที่ 16 และพระราชวงศ์เสด็จหนีจากปารีสเมื่อเดือนมิถุนายน ค.ศ. 1791 โดยหวังจะไปยุยงให้เกิดการต่อต้านการปฏิวัติ (ซึ่งเป็นเหตุการณ์ที่เรียกว่า การเสด็จหนีไปวาแรน) แล้ว พระเจ้าหลุยส์ที่ 16 ก็ทรงถูกจับกลับมาปารีส และทรงถูกกักขังไว้ภายใต้ความควบคุมของกองกำลังติดอาวุธ กระทั่งวันที่ 16 มิถุนายน ค.ศ. 1791 จักรพรรดิเลโอพ็อลท์ที่ 2 ก็ทรงออกหนังสือเวียนปาโดวา (Padua Circular) เชิญชวนให้กษัตริย์ในยุโรปมาร่วมกันเรียกร้องให้ปล่อยพระเจ้าหลุยส์ที่ 16 เป็นอิสระ
วัตถุประสงค์

คำประกาศนี้เชิญชวนให้มหาอำนาจยุโรปเข้าแทรกแซงหากพระเจ้าหลุยส์ที่ 16 ทรงถูกคุมคาม โดยมุ่งหมายจะให้เป็นคำเตือนต่อคณะปฏิวัติฝรั่งเศสว่า ให้เลิกละเมิดพระราชอำนาจของพระเจ้าหลุยส์ที่ 16 และยอมให้พระองค์กลับคืนสู่อำนาจ
คำประกาศนี้ว่า ถ้าบรรดามหาอำนาจอื่น ๆ ในยุโรปจะเปิดสงครามกับฝรั่งเศสแล้ว ออสเตรียก็จะร่วมด้วย จักรพรรดิเลโอพ็อลท์ที่ 2 ทรงเลือกใช้ถ้อยคำเช่นนี้เพื่อที่ว่า พระองค์จะไม่ต้องทรงถูกบีบให้เข้าสู่สงคราม พระองค์ทรงรู้ดีว่า วิลเลียม พิตต์ นายกรัฐมนตรีอังกฤษ ไม่สนับสนุนการทำสงครามกับฝรั่งเศส แต่ก็ทรงออกคำประกาศนี้เพื่อให้เป็นที่พอใจของเหล่าชาวฝรั่งเศสผู้ลี้ภัยมาในประเทศของพระองค์และเรียกร้องให้ต่างชาติเข้าแทรกแซงบ้านเกิดเมืองนอนของพวกตน[ต้องการอ้างอิง]
(ส่วนการประชุมพิลนิทซ์เองมีเนื้อหาหลัก ๆ ว่าด้วยปัญหาโปแลนด์และสงครามระหว่างออสเตรียกับจักรวรรดิออตโตมัน)
เนื้อความ

"โดยที่ได้ทรงทราบถึงความปรารถนาของพระองค์ท่านและของท่านเคานต์แห่งอาร์ตัวแล้ว สมเด็จพระจักรพรรดิและสมเด็จพระราชาธิบดีแห่งปรัสเซียจึงขอร่วมกันประกาศว่า จะทรงถือว่า สถานการณ์ดังที่เป็นอยู่ในขณะนี้ของพระราชาธิบดีแห่งฝรั่งเศสนั้นเป็นเรื่องผลประโยชน์ร่วมกันของบรรดาพระมหากษัตริย์ยุโรป ทรงหวังว่า มหาอำนาจทั้งหลายที่ได้รับคำร้องขอให้ช่วยเหลือนั้นจะไม่เพิกเฉยต่อผลประโยชน์นี้เสีย และฉะนั้น มหาอำนาจเหล่านี้ พร้อมด้วยสมเด็จทั้งสองดังกล่าว จะไม่ปฏิเสธการดำเนินวิธีการที่ทรงประสิทธิภาพที่สุดในกองทัพของพวกตน เพื่อดลให้พระราชาธิบดีแห่งฝรั่งเศสทรงอยู่ในสถานะที่จะเสริมสร้างรากฐานการปกครองในระบอบกษัตริย์อันเหมาะสมกับพระราชสิทธิ์ของพระมหากษัตริย์และสวัสดิภาพของชาวฝรั่งเศสได้อย่างเต็มตามพระทัยปรารถนา ฉะนั้น และในการนี้ สมเด็จทั้งสองดังกล่าว คือ พระจักรพรรดิและพระราชาธิบดีแห่งปรัสเซียนั้น จึงมั่นพระทัยแล้วว่า จะทรงดำเนินการโดยพลันและโดยสอดคล้องต้องกัน ด้วยการใช้กองทัพตามที่จำเป็นเพื่อบรรลุเป้าหมายดังที่เสนอร่วมกันไว้ ในระหว่างนั้น ทั้งสองพระองค์จะมีพระบัญชาตามความเหมาะสมไปยังกองทหารของพระองค์ให้เตรียมพร้อมเริ่มปฏิบัติการ"
ผลพวง

สมัชชาแห่งชาติฝรั่งเศสตีความว่า ประกาศนี้หมายความว่า ออสเตรียกับปรัสเซียเป็นภัยคุกคามต่อการปฏิวัติ ส่งผลให้คณะปฏิวัติเกิดแนวคิดถอนรากถอนโคน และทวีความตึงเครียดยิ่งขึ้น ในเดือนกันยายน ค.ศ. 1791 สมัชชาแห่งชาติลงมติให้ผนวกพื้นที่กงตาเวอแนแซ็ง ซึ่งรวมถึงอาวีญง เข้ากับฝรั่งเศส โดยแยกออกมาจากรัฐสันตะปาปา ในเดือนกุมภาพันธ์ ค.ศ. 1972 ออสเตรียกับปรัสเซียจึงตกลงเป็นพันธมิตรกันเพื่อเตรียมตั้งรับ ชาวฝรั่งเศสหัวรุนแรงซึ่งเรียกร้องให้เปิดสงคราม ดังเช่นฌัก ปีแยร์ บรีโซนั้น อาศัยคำประกาศฉบับนี้เป็นข้ออ้างเพื่อเพิ่มพูนอิทธิพลและประกาศสงครามในวันที่ 20 เมษายน ค.ศ. 1792 ซึ่งต่อมาก่อให้เกิดการทัพ ค.ศ. 1792 ในสงครามปฏิวัติฝรั่งเศส
คาเมนไรเดอร์ X

| คาเมนไรเดอร์ X |
| --- | --- |

Kamen rider X
ประเภท: Tokusatsu Superhero fiction Science fiction Action/Adventure Fantasy
สร้างโดย: Shotaro Ishinomori
พัฒนาโดย: Shukei Nagasaka Masaru Igami
กำกับโดย: Itaru Orita
แสดงนำ: Ryo Hayami Naoko Miyama Akiji Kobayashi Yasuhiko Uchida
บรรยายโดย: Shinji Nakae
ผู้ประพันธ์ดนตรีแก่นเรื่อง: คิกูชิ ชุนซูเกะ
ดนตรีแก่นเรื่องเปิด: "Set Up! Kamen Rider X"
ดนตรีแก่นเรื่องปิด: "Ore wa X X Rider"
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 35 (รายชื่อตอน)
การผลิต
สถานที่ถ่ายทำ: ญี่ปุ่น
ความยาวตอน: 30 นาที
ออกอากาศ
เครือข่าย: MBS TV TV Asahi
ออกอากาศ: 16 กุมภาพันธ์ค.ศ. 1974 – 12 ตุลาคม ค.ศ. 1974
คาเมนไรเดอร์ X หรือ  มาสค์ไรเดอร์ X (ญี่ปุ่น: 仮面ライダーX; โรมาจิ: Kamen Raidā Ekkusu) เป็นผลงานซีรีส์ชุดที่ 5 ของภาพยนตร์ฮีโร่แปลงร่างเรื่องมาสค์ไรเดอร์ ของประเทศญี่ปุ่น ออกอากาศครั้งแรกวันที่ 16 กุมภาพันธ์ค.ศ. 1974 ถึงวันที่ 12 ตุลาคม ค.ศ. 1974 ออกอากาศทั้งหมด 35 ตอน
ในประเทศไทยเคยฉายทางสถานีวิทยุโทรทัศน์กองทัพบกช่อง 5 (ช่อง 7 ในยุคขาวดำ) และยูบีชีคิดส์ ออกอากาศในชื่อเดชไอ้มดเอ็กซ์ ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ในชื่อเดชไอ้มดเอ็กซ์ ในปัจจุบันได้มีการนำลงวิดีโอสตรีมมิ่งทาง true id
เนื้อเรื่อง

จิน เคซึเกะ ได้เดินทางกลับมาที่ญี่ปุ่น เขาได้พบว่าเขาและพ่อของเขาถูกหมายหัวโดยองค์กรวายร้ายที่ชื่อว่าก็อด (GOD) ก่อนที่พ่อของเขาจะเสียชีวิต เขาได้ทำการดัดแปลงเคซึเกะให้กลายเป็นคาเมนไรเดอร์ X เพื่อต่อสู้กับองค์กรก็อด
เข็มขัด

ไรดอล
เข็มขัดของเอ็กซ์ไรเดอร์ ในช่วงแรกจะมีอุปกรณ์เสริม 2 ชิ้นที่ใช้ในการเซ็ทอัพ นั่นคือ เรดอายเซอร์ และ เพอร์เฟกเตอร์ แต่หลังจากที่เคสุเกะได้รับการผ่าตัดเพิ่มพลังด้วยวงจรเมอคิวรี่ ในการแปลงร่างนั้น ไม่จำเป็นต้องใช้เพอร์เฟกเตอร์กับเรดอายเซอร์อีกต่อไป
ในส่วนของอาวุธ สามารถปรับเปลี่ยนได้ 4 รูปแบบ
1.ไรดอลวิป อาวุธในรูปแบบดาบ
2.ไรดอลสติ๊ก อาวุธรูปแบบกระบอง โดยส่วนใหญ่นอกจากไว้โจมตีคู่ต่อสู้ และยังใช้เป็นบาร์โหนกลางอากาศเพื่อใช้ท่าไม้ตายอย่างเอ็กซ์คิก และ ท่าไรดอลกระบองฟาด
3.ไรโดโรป อาวุธรูปแบบเชือก สามารถปล่อยกระแสไฟฟ้าได้
4.ลองโพล อาวุธรูปแบบกระบองยาวพิเศษ ไว้ใช้รับมือศัตรูจำนวนมาก
องค์กร GOD

เป็นองค์กรวายร้ายที่ต่อสู้กับคาเมนไรเดอร์ X ปีศาจขององค์กรมีพื้นฐานมาจากประมวลเรื่องปรัมปรากรีกและบุคคลในประวัติศาสตร์หรือตัวละครสมมติ โดยชื่อองค์กร GOD ย่อมาจาก Government of Darkness
เพลงประกอบ

"Set Up! Kamen Rider X" (ญี่ปุ่น: セタップ！仮面ライダーX ; โรมาจิ: Setappu! Kamen Raidā Ekkusu )
เนื้อเพลง: Shotaro Ishinomori
Composition: Shunsuke Kikuchi
ศิลปิน: Ichirou Mizuki
"Ore wa X X Rider" (ญี่ปุ่น: 俺はX.X.ライダー ; โรมาจิ: Ore wa X X Raidā ; อังกฤษ: "I am X X Rider" ) ("ฉันคือ X X ไรเดอร์")
เนื้อเพลง: Saburo Yatsude
Composition: Shunsuke Kikuchi
ศิลปิน: Ichirou Mizuki